Eesti Töölismuusika Liit
Eesti Töölismuusika Liit oli aastatel 1930–1941 töötanud töölismuusikaühinguid ühendanud keskne organisatsioon. Organisatsioonile panid aluse Tallinna ja Pärnu töölismuusikaühingu liikmed. Organisatsioon oli Austrias Viinis tegutsenud Töölismuusika Internatsionaali liige. Aastal 1940 oli organisatsioonil u 300 liiget 12 ühingust. Organisatsiooni tegevus lõppes pärast Rahva Kunstilise Isetegevuse Keskmaja loomist.